Foto: liter.kz Qozog‘iston poytaxti Ostonada 54 yoshli ayol o‘zini o‘zi yoqib yubordi, deb xabar bermoqda Tengrinews.kz. Ma’lum bo‘lishicha, hodisa joriy yilning 13 noyabr kuni yuz bergan. Ayol 1-sonli shahar shifoxonasiga olib ketilgan. Ostona politsiyasi voqeaning barcha tafsilotlarini aniqlashtirmoqda. "13 noyabr kuni Jambil ko‘chasida soat 12.00da yuz bergan hodisa bo‘yicha Qozog‘iston JKning 105-moddasi “O‘z joniga suiqasd qilishga olib kelish” bo‘yicha sudga qadar tergov o‘tkazilmoqda. Sud-tibbiy ekspertizasi belgilangan", - deyiladi xabarda. Qayd etilishicha, jabrlanuvchi shifoxonaga juda og‘ir ahvolda yetkazilgan, 14 noyabr kuni esa u hayotdan ko‘z yumgan.